**Presentasjon av foredragsholderne**



**Atle Larsen** er utdannet Cand. jur. (1996). Før det har han lang arbeidserfaring fra forsikringsbransjen. Fra 1996 ble Atle ansatt som pasientombud i Landsforeningen for Hjerte- og Lungesyke (LHL). Siden oppstarten av FFO`s Rettighetssenter har Atle arbeidet her i 1/4 stilling som rådgiver. Han er en ettertraktet og god foreleser med lang erfaring. Atle har i mange år jobbet med omfattende kurs- og foredragsvirksomhet. Han er Nemdsmedlem i Pasientskadenemnda og Helsepersonellnemnda. Atle har forøvrig vært medlem i Syseutvalget som utredet styrking av det rettslige vernet mot diskriminering av funksjonshemmede og har tidligere sittet to år i Likestillings- og diskrimineringsnemnda. Atle har tidligere vært medlem av fagrådet i Norsk Tourette Forening og leder av Brukerutvalget ved Lovisenberg sykehus.



**Nils Breilid** er utdannet allmennlærer (1983). Han gjennomførte profesjonsstudiet i spesialpedagogikk (1999) og disputerte for graden Ph. D. i spesialpedagogikk i 2007. Breilid har arbeidet som lærer i grunn- og videregående skole. Han har også arbeidet i Statped (Skådalen kompetansesenter) som rådgiver, ved Universitetet i Oslo (ISP) som stipendiat og 1.amanuensis, i PPT (Pedagogisk-Psykologisk tjeneste) for videregående opplæring (Akershus fylkeskommune) som PPT-rådgiver og han er nå tilsatt som 1.amanuensis i spesialpedagogikk ved Høgskolen i Østfold. Sammen med Liv M Lassen har Nils blant annet skrevet bøkene «Foreldresamarbeid i praksis: et verktøy for foreldre, lærere og elever for å skape utviklingsfremmende prosesser» og «Den gode elevsamtalen»

.



**Jan Svendsen** er rådgiver på veiledningssenteret Romerike, med hovedvekt på oppfølgingstjenesten. Han er utdannet yrkesfaglærer og spesialpedagog, med master i yrkespedagogikk. Han har også 20 års erfaring som skoleleder med organisasjonsutvikling som hovedoppgave.



**Liv** **Margarete Lassen** er utdannet barne- og ungdomspsykolog og dr.philos. i spesialpedagogikk. Hun har lang erfaring fra klinisk praksis med barn og unge, forebyggende arbeid innenfor skole og barnehage, konsultasjon og rådgivning. Liv Margarete har i mange år arbeidet som professor ved Institutt for Spesialpedagogikk ved Universitetet i Oslo. Hun er en engasjerende og motiverende foreleser. I 2013 vant hun undervisningsprisen på UIO. Liv har forfattet en rekke fagartikler, bokkapitler, og bøker. Dette boken «[Rådgivning: kunsten å hjelpe og sikre vekstfremmende prosesser](http://www.akademika.no/raadgivning/lassen-liv/9788215023700)», og bøkene «Foreldresamarbeid i praksis: et verktøy for foreldre, lærere og elever for å skape utviklingsfremmende prosesser» og «Den gode elevsamtalen» sammen med Nils Breilid.

.

**Ivar Frønes** er[dr. philos.](https://no.wikipedia.org/wiki/Dr._philos.) og professor ved Institutt for sosiologi og samfunnsgeografi, Universitetet i Oslo. Ivar er en ettertraktet foreleser som belyser det å vokse opp i dagens samfunn på en interessant måte. Gjennom oppdaterte analyser og gode eksempler tegner han et bilde av moderne barns verden. Blant hans utgivelser etter årtusenskiftet er: Digitale skiller, På sporet av den nye tid, Handling, kultur og mening, Moderne barndom og Risiko og marginalisering: norske barns levekår i kunnskapssamfunnet. Ivar er en av redaktørene av bokverket *Det norske samfunn*, og har publisert en rekke ulike bidrag om utviklingen av det moderne Norge.



**Saskia Gelderblom er utdannet cand.paed.spec.** Hun er seniorrådgiver i Statped sørøst (sammensatte lærevansker) og rådgiver på en videregående skole som tilbyr et tilrettelagt tilbud til elever med spesielle behov. Hun har arbeidet i grunnskole, videregående skole, voksenopplæringen (tilrettelagt undervisning) og i den kommunale PPt. Saskia er spesielt opptatt av at unge finner sin plass i arbeidslivet og i voksenlivet. For unge «i frafallsfellen» er det ofte både vanskelig og samtidig veldig viktig å finne et utdanningsprogram/jobb de kan trives med og lykkes i. Saskia har sammen med to kollegaer utviklet «Yrkespedagogisk kartleggings- og veiledningsbatteri. Et kartleggings- og veiledningssystem med verktøykasse til bruk i arbeidet med «ungdommer og unge voksne med behov for utvidet veiledning». Den kan være et hjelpemiddel i prosessen med å ta gode valg.

**Aud M Bredesen** arbeider som seniorrådgiver i Statped sørøst innen fagområdet sammensatte lærevansker. Aud er utdannet spesialpedagog, og har master med fordypning i psykososiale vansker fra Universitetet i Oslo. Hun er deltaker i den nordiske gruppen for kartleggingsinstrumentet FTF/5-15, dette ett skjema for utredning av barns utvikling og atferd. Ved siden av å ha jobbet i PPT (Pedagogisk psykologisk tjeneste) i mange år, har Aud hatt ulike konsulent og veiledningsoppdrag. Aud har mangeårig prosjekterfaring innen blant annet tilstanden Tourettes syndrom (TS) og komorbide tilstander. Dette ulike prosjekter for barn/unge/voksne/pårørende og for fagpersoner. Aud har hatt ulike oppdrag og verv for offentlige helseinstanser og for brukerorganisasjoner. Hun er medlem av Norsk Tourette Forening sitt fagråd.